**Zápisnica zo zasadnutia predstavenstva**

spoločnosti CULTUS Ružinov, a.s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **02.09.2020, DK Ružinov, Ružinovská 28, 820 09 Bratislava**

**Prítomní členovia predstavenstva**:

František Fabián - predseda predstavenstva

Petra Kurhajcová - členka predstavenstva

Monika Ďurajková - členka predstavenstva

**Prítomní členovia dozornej rady**:

**Prítomní za CULTUS Ružinov, a.s.:**

Andrea Kozáková - riaditeľka (cez telemost)

Richard Bednár - zástupca riaditeľa

Jana Jakubkovič - právnička (cez telemost)

**Prizvaní:**

Michal Mihálik - Nosko&Partners, s.r.o.

P. Fabián, predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva. PP oboznámil prítomných s navrhovaným programom podľa pozvánky:

1. Uznesenie o zmene uznesenia – batérie SD Nivy
2. Zrušenie súťaže BOZP – elektroinštalácia do DK Ružinov a SD Nivy
3. Zľavy na nájomnom – COVID-19
4. Správa o hospodárení za 1. polrok 2020
5. Úprava obch. plánu
6. VO – výmena akumulačnej nádoby na TUV
7. Schodisko Trávniky
8. Prieskum trhu per-rollam
9. Rôzne
10. Termín ďalšieho stretnutia predstavenstva

Keďže neboli žiadne návrhy na doplnenie ani zmenu, PP dal hlasovať o programe.

*Hlasovanie:*

*Za: 3*

*Proti: 0*

*Zdržal sa: 0*

**Bod č. 1. Uznesenie o zmene uznesenia – batérie SD Nivy**

Uznesenie: *Predstavenstvo berie na vedomie, vo vzťahu k uzneseniu k bodu 2. z 21.08.2020, že VO na dodanie batérií do SD Nivy prebieha.*

*Hlasovanie:*

*Za: 3*

*Proti: 0*

*Zdržal sa: 0*

**Bod. č. 2. - Zrušenie súťaže BOZP – elektroinštalácia do DK Ružinov a SD Nivy**

Uznesenie: *Predstavenstvo žiada o zrušenie prebiehajúcich verejných súťaží na vyhotovenie elektroinštalácie a systému EPS v DK Ružinov a SD Nivy z dôvodu zásadnej zmeny okolností, za ktorých sa vyhlásili dané verejné obstarávania. Predstavenstvo žiada o upovedomenie účastníkov týchto súťaží o horeuvedenom.*

**Úloha č.: 02.09.2020 / 1.**

**Zodpovedná: p. riaditeľka**

**Termín: 10.09.2020 (oslovenie)**

*Hlasovanie:*

*Za: 3*

*Proti: 0*

*Zdržal sa: 0*

**Bod. č. 3. - Zľavy na nájomnom – COVID-19**

P. Jakubkovič informovala o stave prieskumu nájomcov.

Uznesenie: *Predstavenstvo žiada o aktualizáciu tabuľky nájomcov pre účely priznania zliav na nájomnom za obdobie obmedzenia ich prevádzky opatreniami vlády vo vzťahu ku COVID-19. Žiada pritom, aby sa oslovili všetci nájomcovia Spoločnosti, ktorí majú potenciálny nárok na priznanie zľavy vo vzťahu k príslušnému zákonu.*

**Úloha č.: 02.09.2020 / 2.**

**Zodpovedná: p. riaditeľka**

**Termín: 04.09.2020 (oslovenie)**

*Hlasovanie:*

*Za: 3*

*Proti: 0*

*Zdržal sa: 0*

**Bod. č. 4. - Zľavy na nájomnom – COVID-19**

5. P. Bednár informoval o spôsobe prípravy správy o hospodárení za 1. polrok 2020. Spoločnosť má výpadok v krátkodobých prenájmoch vo výške cca. 40.000 EUR, a príjmov z dlhodobých prenájmov vo výške taktiež cca. 40.000 EUR. V 2. polroku sa dá očakávať pokračovanie výpadku príjmov z krátkodobých prenájmov.

Uznesenie: *Predstavenstvo žiada o prípravu aktualizácie obchodného plánu na rok 2020 tak, aby sa z investičných prostriedkov presunulo 100.000 EUR na režijné výdavky do rezervy na krytie výpadku príjmov a iné výdavky Spoločnosti.*

**Úloha č.: 02.09.2020 / 3.**

**Zodpovedná: p. riaditeľka**

**Termín: neodkladne**

*Hlasovanie:*

*Za: 3*

*Proti: 0*

*Zdržal sa: 0*

**Bod č. 5. Úprava obch. plánu**

Uznesenie: *predstavenstvo žiada PP o predloženie aktualizovaného obchodného plánu na rok 2020, po jeho odsúhlasení predstavenstvom, akcionárovi.*

**Úloha č.: 02.09.2020 / 4.**

**Zodpovedná: p. riaditeľka**

**Termín: do termínu budúceho predstavenstva**

*Hlasovanie:*

*Za: 3*

*Proti: 0*

*Zdržal sa: 0*

**Bod. č. 6. VO – výmena akumulačnej nádoby na TUV**

Je pripravená objednávka na výmenu akumulačnej nádoby pre vysúťaženého dodávateľa.

**Bod č. 7. Schodisko SD Trávniky**

P. Fabián informoval o 3 alternatívach postupu v rekonštrukcii schodiska v SD Trávniky. Podľa vyjadrenia odborníka, ktorý bol prítomný na obhliadke stavu schodiska sa javí potrebné demontovať celé betónové schodisko s terasou. Alternatívami tomuto schodisku a terase je:

- rovnaké betónové schodisko a terasa,

- schodisko a približne polovičná terasa, ktorá by siahala cca. 1m za hlavný vstup do budovy

- kovové schodisko podobné tomu, ako je namontované na zadnej strane OD Budúcnosť na Ostredkoch.

P. Fabián konštatoval, že sú to predbežné výsledky a bude treba ďalej pokračovať v rozhodnutí o tom, akú alternatívu Spoločnosť použije a následne zadá projektantovi na prípravu.

Uznesenie: *predstavenstvo žiada o zistenie možností, ako poskytnúť vstup do budovy SD Trávniky s ohľadom na plánovanú demontáž existujúcej betónovej terasy. Riešenia, ktoré je potrebné zhodnotiť sú nasledovné:*

* *vstup cez garáž,*
* *vstup cez kovové schodisko, ktoré by bolo v dĺžke cca. ½ súčasnej terasy,*
* *krátke schodisko pri vstupe do budovy.*

**Úloha č.: 02.09.2020 / 5.**

**Zodpovedná: p. riaditeľka**

**Termín: 16.09.2020**

*Hlasovanie:*

*Za: 3*

*Proti: 0*

*Zdržal sa: 0*

**Bod č. 8. per rollam**

Slovenský zväz záhradkárov žiada 3.10.2020 malú sálu pre konferenciu svojich členov bezplatne.

Predstavenstvo odsúhlasilo túto žiadosť per-rollam.

Ostatné prejednané v Bode č. 1.

**Bod. č. 9 Rôzne**

SUPOS, s.r.o., žiado o výpoveď k 31.10.2020 z prenájmu priestoru 17 m2 v DK Ružinov z dôvodu straty spôsobilosti prevádzkovať činnosť.

Uznesenie: *predstavenstvo súhlasí s návrhom spoločnosti SUPOS, s.r.o.*

*Hlasovanie:*

*Za: 3*

*Proti: 0*

*Zdržal sa: 0*

Šláger TV, spol. s r.o. žiada o poskytnutie zľavy z nájmu 835 EUR/1 deň za veľkú sálu.

Uznesenie: *predstavenstvo priznáva žiadateľovi zľavu vo výške 40% z cenníkovej výšky nájmu s tým, že žiadateľ uskutoční minimálne 3 podujatia rovnakého charakteru, na aké využíval veľkú sálu v DK Ružinov v tomto roku, v priebehu nasledovných 12 mesiacov.*

*Hlasovanie:*

*Za: 3*

*Proti: 0*

*Zdržal sa: 0*

P. Mihálik uviedol, že k Divadlu LUDUS je v príprave 3-trojstranná zmluva. P. Fabián sa spýtal na uplatňovanie zliav na nájomnom vplyvom obmedzení vo vzťahu ku COVID-19. P. Mihálik interpretoval zozbierané názory, z ktorých vyplynulo, že čo sa týka obmedzení – nie je podstatný ich rozsah, len existencia (napr. reštauračné zariadenia, čo mohli mať predaj len „cez okienko“).

**Bod č. 10 Termín ďalšieho stretnutia predstavenstva**

Konferenčný hovor k zľavám na prenájmoch sa uskutoční 14. sept o 10:00.

Predstavenstvo sa následne stretne 1. októbra o 10:00.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 02.09.2020

Zapísal: František Fabián